ai4bharat/Pralekha huggingface dataset:
ગૃહ મંત્રાલય
પ્રધાનમંત્રી શ્રી નરેન્દ્ર મોદીજીના નેતૃત્વમાં ભારત સરકારે કોવિડ-19ની ઉત્તમ સ્થિતિને ધ્યાનમાં રાખીને, શ્રી કરતારપુર સાહિબ કોરિડોરનું 17 નવેમ્બર, 2021થી ફરી સંચાલન શરૂ કરવાનો નિર્ણય લીધો છે
મોદી સરકારના આ નિર્ણયથી મોટી સંખ્યામાં શિખ તીર્થયાત્રાળુઓને લાભ થશે
શ્રી કરતારપુર સાહિબ કરોડો દેશવાસીઓની અસીમ શ્રદ્ગાનું કેન્દ્ર છે અને આ કોરિડોરનું ફરી સંચાલન શરૂ કરવાનો નિર્ણય શિખ સમુદાય પ્રત્યે મોદી સરકારની સંવેદનશીલતાને દર્શાવે છે
પ્રધાનમંત્રી શ્રી નરેન્દ્ર મોદીજીના નેતૃત્વમાં કેન્દ્ર સરકારે કોવિડ-19ની ઉત્તમ સ્થિતિને ધ્યાનમાં રાખીને, શ્રી કરતારપુર સાહિબ કોરિડોરનું 17 નવેમ્બર, 2021થી ફરી સંચાલન શરૂ કરવાનો નિર્ણય લીધો છે. કોવિડ-19 મહામારીના કારણે 16 માર્ચ, 2020થી આ કોરિડોરને સસ્પેન્ડ કરી દીધો હતો. શ્રી કરતારપુર સાહિબ કરોડો દેશવાસીઓની અસીમ શ્રદ્ધાનું કેન્દ્ર છે અને આ કોરિડોરનું ફરી સંચાલન શરૂ કરવાનો નિર્ણય શિખ સમુદાય પ્રત્યે મોદી સરકારની સંવેદનશીલતે દર્શાવે છે. મોદી સરકારના આ નિર્ણયથી મોટી સંખ્યામાં શિખ તીર્થયાત્રાળુઓને લાભ થશે.
કેન્દ્રીય ગૃહ તેમજ સહકારિતા મંત્રી શ્રી અમિત શાહે કોરિડોરનું પુનઃ સંચાલન શરૂ કરવાના કામમાં ઝડપ લાવવા માટે અધિકારીઓ સાથે સમીક્ષા બેઠકો યોજી.
શ્રી કરતારપુર સાહિબ કોરિડોરથી તીર્થયાત્રાની સુવિધા હાલની પ્રક્રિયાઓ અને કોવિડ પ્રોટોકોલના પાલન અનુસાર પ્રદાન કરવામાં આવશે.
ભારતે ઝીરો પોઈન્ટ, ઈન્ટરનેશનલ બાઉન્ડ્રી પર ડેરા બાબા નાનકમાં શ્રી કરતારપુર સાહિબ કોરિડોરના સંચાલનની રીતભાત પર પાકિસ્તાન સાથે 24 ઓક્ટોબર, 2019ના રોજ એક સમજૂતી પર હસ્તાક્ષર કર્યા હતા. આ દરમિયાન વિદેશ મંત્રાલય, સંરક્ષણ મંત્રાલય અને ગૃહ મંત્રલયના પ્રતિનિધિઓ સાથે પંજાબ સરકારના પ્રતિનિધિ પણ ઉપસ્થિત હતા.
કેન્દ્રીય મંત્રીમંડળે 22 નવેમ્બર, 2018ના રોજ શ્રી ગુરૂ નાનક દેવજીની 550મી જયંતીના ઐતિહાસિક અવસરને સમગ્ર દેશ અને દુનિયાભરમાં ભવ્ય રીતે મનાવવાનો એક પ્રસ્તાવ પસાર કર્યો હતો.
આ ઐતિહાસિક નિર્ણયમાં કેન્દ્રીય મંત્રીમંડળે આંતરરાષ્ટ્રીય સરહદ સુધી ડેરા બાબા નાનકથી શ્રી કરતારપુર સાહિબ કોરિડોરના નિર્માણ અને વિકાસને મંજૂરી આપી દીધી હતી જેથી ભારતના તીર્થયાત્રાળુઓને ગુરૂદ્વારા દરબાર સાહિબ કરતારપુરની યાત્રા કરવામાં સુવિધા રહે અને આ યાત્રા વર્ષ ભર સુચારુ તથા સુગમ રીતે ચાલતી રહે.
SD/GP/JD
સોશિયલ મીડિયા પર અમને ફોલો કરો : @PIBAhmedabad /pibahmedabad1964 /pibahmedabad pibahmedabad1964[at]gmail[dot]com
(Visitor Counter : 208
પ્રધાનમંત્રીનું કાર્યાલય
પીએમ 6 જુલાઈના રોજ અગ્રદૂત જૂથ અખબારોની સુવર્ણ જયંતી ઉજવણીનું ઉદ્ઘાટન કરશે
પ્રધાનમંત્રી શ્રી નરેન્દ્ર મોદી 6ઠ્ઠી જુલાઈ, 2022ના રોજ સાંજે 4:30 વાગ્યે અગ્રદૂત જૂથના અખબારોની સુવર્ણ જયંતી ઉજવણીનું વીડિયો કોન્ફરન્સિંગ દ્વારા ઉદ્ઘાટન કરશે. આસામના મુખ્યમંત્રી ડૉ. હિમંતા બિસ્વા સરમા, જેઓ અગ્રદૂતની સુવર્ણ જયંતી ઉજવણી સમિતિના મુખ્ય આશ્રયદાતા છે, તેઓ પણ આ પ્રસંગે ઉપસ્થિત રહેશે.
અગ્રદૂતની શરૂઆત આસામી દ્વિ-સાપ્તાહિક તરીકે કરવામાં આવી હતી. તેની સ્થાપના આસામના વરિષ્ઠ પત્રકાર કનક સેન ડેકા દ્વારા કરવામાં આવી હતી. 1995માં, દૈનિક અગ્રદૂત, એક દૈનિક અખબાર શરૂ કરવામાં આવ્યું હતું અને તે આસામના વિશ્વસનીય અને પ્રભાવશાળી અવાજ તરીકે વિકસિત થયું છે.
SD/GP/NP
સોશિયલ મીડિયા પર અમને ફોલો કરો : @PIBAhmedabad /pibahmedabad1964 /pibahmedabad pibahmedabad1964[at]gmail[dot]com
(
સ્વાસ્થ્ય અને પરિવાર કલ્યાણ મંત્રાલય
કોવિડ-19 અપડેટ
રાષ્ટ્રવ્યાપી રસીકરણ અભિયાન હેઠળ અત્યાર સુધીમાં કુલ 220.66 કરોડ રસીના ડોઝ  આપવામાં આવ્યા છે.
છેલ્લા 24 કલાકમાં 807 ડોઝ આપવામાં આવ્યા છે
ભારતનો સક્રિય કેસલોડ હાલમાં 57,542 છે
સક્રિય કેસ 0.13% છે
રિકવરી રેટ હાલમાં 98.68% છે
છેલ્લા 24 કલાકમાં 6,248 રિકવરી સાથે કુલ રિકવરી વધીને 4,42,29,459 થઈ છે
છેલ્લા 24 કલાકમાં 10,093 નવા કેસ નોંધાયા છે
દૈનિક સકારાત્મકતા દર 
સાપ્તાહિક સકારાત્મકતા દર 
અત્યાર સુધીમાં કુલ 92.40 કરોડ ટેસ્ટ હાથ ધરવામાં આવ્યા છે; છેલ્લા 24 કલાકમાં 1,79,853 ટેસ્ટ કરવામાં આવ્યા છે
YP/GP/NP
સોશિયલ મીડિયા પર અમને ફોલો કરો : @PIBAhmedabad /pibahmedabad1964 /pibahmedabad pibahmedabad1964[at]gmail[dot]com
(Visitor Counter : 75
મંત્રીમંડળ
કેબિનેટે મલ્ટી સ્ટેટ કોઓપરેટિવ સોસાયટીઝ  એક્ટ, 2002 હેઠળ રાષ્ટ્રીય સ્તરની મલ્ટી-સ્ટેટ કોઓપરેટિવ એક્સપોર્ટ સોસાયટીની સ્થાપનાને મંજૂરી આપી
મલ્ટી સ્ટેટ કોઓપરેટિવ સોસાયટીઝ  એક્ટ, 2002 હેઠળ નોંધણી કરાવવી
PACS થી APEX: પ્રાથમિકથી રાષ્ટ્રીય સ્તરની સહકારી મંડળીઓ જેમાં પ્રાથમિક મંડળીઓ, જિલ્લા, રાજ્ય અને રાષ્ટ્રીય સ્તરના ફેડરેશનો અને બહુ રાજ્ય સહકારી મંડળીઓ તેના સભ્ય બની શકે છે. આ તમામ સહકારી મંડળીઓના પેટા-નિયમો મુજબ મંડળીના બોર્ડમાં તેમના ચૂંટાયેલા પ્રતિનિધિઓ હશે
સંબંધિત કેન્દ્રીય મંત્રાલયોના સમર્થન સાથે દેશભરમાં વિવિધ સહકારી મંડળીઓ દ્વારા ઉત્પાદિત વધારાના માલ/સેવાઓની નિકાસ માટે એક છત્ર સંસ્થા તરીકે કાર્ય કરશે
સહકારી સંસ્થાઓના સમાવેશી વિકાસ મોડલ દ્વારા "સહકાર-સે-સમૃદ્ધિ"ના ધ્યેયને હાંસલ કરવામાં મદદ કરશે
માનનીય પ્રધાનમંત્રી શ્રી નરેન્દ્ર મોદીની અધ્યક્ષતામાં કેન્દ્રીય કેબિનેટે સંબંધિત મંત્રાલયો ખાસ કરીને વિદેશ બાબતોના મંત્રાલય અને વાણિજ્ય વિભાગ, વાણિજ્ય અને ઉદ્યોગ મંત્રાલય તેમની નિકાસ સંબંધિત નીતિઓ, યોજનાઓ અને એજન્સીઓ દ્વારા સહકારી અને સંબંધિત સંસ્થાઓ દ્વારા ઉત્પાદિત તમામ માલસામાન અને સેવાઓની નિકાસ હાથ ધરવા માટે 'સમગ્ર સરકારી અભિગમ' ને અનુસરીનેના સમર્થન સાથે મલ્ટી સ્ટેટ કોઓપરેટિવ સોસાયટીઝ  એક્ટ, 2002 હેઠળ રાષ્ટ્રીય સ્તરની મલ્ટિસ્ટેટ કોઓપરેટિવ એક્સપોર્ટ સોસાયટીની સ્થાપના અને પ્રોત્સાહનને મંજૂરી આપી છે.
સૂચિત સોસાયટી નિકાસ હાથ ધરવા અને પ્રોત્સાહન આપવા માટે એક છત્ર સંસ્થા તરીકે કામ કરીને સહકારી ક્ષેત્રમાંથી નિકાસને પ્રોત્સાહન આપશે. આનાથી વૈશ્વિક બજારોમાં ભારતીય સહકારી સંસ્થાઓની નિકાસની સંભાવનાને અનલોક કરવામાં મદદ મળશે. આ સૂચિત સોસાયટી સહકારી સંસ્થાઓને ભારત સરકારના વિવિધ મંત્રાલયોની વિવિધ નિકાસ સંબંધિત યોજનાઓ અને નીતિઓનો લાભ ‘સમગ્ર સરકારી અભિગમ’ દ્વારા કેન્દ્રિત રીતે મેળવવામાં પણ મદદ કરશે. આ "સહકાર-સે-સમૃદ્ધિ" ના ધ્યેયને હાંસલ કરવામાં પણ મદદ કરશે, જો કે સહકારીનું સર્વસમાવેશક વિકાસ મોડલ છે જ્યાં સભ્યોને તેમના માલસામાન અને સેવાઓની નિકાસ દ્વારા વધુ સારા ભાવની પ્રાપ્તિ દ્વારા અને સમાજ દ્વારા પેદા વધારાની રકમમાંથી ડિવિડન્ડની વહેંચણી દ્વારા લાભ થશે.
સૂચિત સોસાયટી દ્વારા ઉચ્ચ નિકાસથી વિવિધ સ્તરે સહકારી સંસ્થાઓ દ્વારા માલસામાન અને સેવાઓના ઉત્પાદનમાં વધારો થશે જેથી સહકારી ક્ષેત્રમાં વધુ રોજગારી સર્જાશે. માલસામાનની પ્રક્રિયા અને આંતરરાષ્ટ્રીય ધોરણો સાથે મેળ ખાતી સેવાઓમાં વધારો કરવાથી વધારાની રોજગારી પણ સર્જાશે. સહકારી ઉત્પાદનોની નિકાસમાં વધારો, બદલામાં, "મેક ઇન ઇન્ડિયા" ને પણ પ્રોત્સાહન આપશે આમ આત્મનિર્ભર ભારત તરફ દોરી જશે.
YP/GP/JD
(
સૂક્ષ્મ, લઘુ અને મધ્યમ ઉદ્યોગ મંત્રાલય
MSME મંત્રાલય પ્લાસ્ટિક રિસાયક્લિંગ અને વેસ્ટ મેનેજમેન્ટ પર મેગા સમિટનું આયોજન કર્યું અને ઉદ્યોગસાહસિકતાને પ્રોત્સાહિત કરવા માટે વિશેષ ડ્રાઇવ શરૂ કરી
કેન્દ્રીય MSME રાજ્ય મંત્રીએ આજે નવી દિલ્હી ખાતે 4 થી 5 માર્ચ, 2022 દરમિયાન ઓલ-ઈન્ડિયા પ્લાસ્ટિક મેન્યુફેક્ચરર્સ એસોસિએશન  ના સહયોગથી MSME મંત્રાલય દ્વારા આયોજિત પ્લાસ્ટિક રિસાયક્લિંગ અને વેસ્ટ મેનેજમેન્ટ પર આંતરરાષ્ટ્રીય સમિટનું ઉદ્ઘાટન કર્યું.
MSME મંત્રાલયે યુવાનોમાં ઉદ્યોગસાહસિકતાને પ્રોત્સાહન આપવા માટે, ખાસ કરીને સમગ્ર દેશમાં મહત્વાકાંક્ષી જિલ્લાઓમાં બે વિશેષ પહેલો પણ શરૂ કરી છે - 'સમભાવ' અને 'સ્વવલંબન'.
મેગા ઇન્ટરનેશનલ સમિટ "તમારા કચરાને જાણો અને કેવી રીતે રિસાયક્લિંગ એ યોગ્ય બાબત છે, જે યોગ્ય રીતે કરવું જોઈએ" પર ભાર આપે છે. નવી દિલ્હી ખાતે આયોજિત 2-દિવસીય સમિટ પ્લાસ્ટિકમાં પડકારો અને તકો પર વિચાર-વિમર્શ કરવા માટે સરકાર અને ઉદ્યોગના પ્રતિષ્ઠિત વક્તાઓ-રાષ્ટ્રીય અને આંતરરાષ્ટ્રીયને એકસાથે લાવશે. આ સમિટમાં દેશભરમાંથી 350 થી વધુ MSME અને વર્ચ્યુઅલ રીતે 1000 થી વધુ MSME ભાગ લેશે. આ ઉપરાંત, મેગા સમિટમાં વિવિધ દેશોના આંતરરાષ્ટ્રીય પ્રતિનિધિઓ વર્ચ્યુઅલ રીતે હાજરી આપશે.
ઉદઘાટન સત્રમાં વાત કરતા, કેન્દ્રીય રાજ્ય મંત્રી શ્રી ભાનુ પ્રતાપ સિંહ વર્માએ જણાવ્યું હતું કે, “આ મેગા ઈવેન્ટ MSMEs માટે અસર અને સંભવિત ઉકેલની ચર્ચા કરવા અને સ્વચ્છ ભારત અભિયાનના વિઝનમાં મોટી શ્રદ્ધા સાથે પ્લાસ્ટિક ઉદ્યોગ અને રિસાયક્લિંગ સેક્ટરમાં નવા વ્યવસાયની તકો ખોલવા માટે હિતધારકો અને નિષ્ણાતોને એકસાથે લાવવાનું અસરકારક પ્લેટફોર્મ છે.”
આઝાદી કા અમૃત મહોત્સવ અંતર્ગત આઇકોનિક સપ્તાહની ઉજવણીના ભાગરૂપે, MSME મંત્રાલય દેશભરની 1300 કોલેજોમાં 28-02-2022 થી 31-03-2022 સુધી વેબિનાર મોડમાં સંભવ- રાષ્ટ્રીય સ્તરનો જાગૃતિ કાર્યક્રમ  આયોજિત કરી રહ્યું છે તથા તેની ક્ષેત્રીય કચેરીઓ દ્વારા અને યુવા વસ્તીમાં ઉદ્યોગસાહસિકતાને પ્રોત્સાહન આપવા અને મંત્રાલયની યોજનાઓ અને તેની પહેલો અંગે જાગૃતિ ફેલાવવા માટે સ્વાવલંબન નામની સ્પેશિયલ ડ્રાઇવ હેઠળ 46 મહત્વકાંક્ષી જિલ્લાઓમાં 200 થી વધુ નુક્કડ નાટકો પણ કરશે.
સમિટમાં બોલતા, શ્રી બી.બી. સ્વૈને, સચિવ  જણાવ્યું હતું કે, “પ્લાસ્ટિકનું રિસાયક્લિંગ એ આ ઉદ્યોગમાં નવીનતા અને ટકાઉપણું તરફના અગ્રણી પગલાં પૈકીનું એક છે. વૈશ્વિક સંભવિત અને રોજગારીની તકોને ધ્યાનમાં રાખીને, પ્લાસ્ટિક ઉદ્યોગ ભારત સરકારની "મેક ઇન ઇન્ડિયા" નીતિની સફળતામાં મુખ્ય ભૂમિકા ભજવશે.
પ્લાસ્ટિક અને રિસાયક્લિંગની ભૂમિકા પર ભાર મૂકતા - AIPMAના પ્રમુખ શ્રી કિશોર પી. સંપતે જણાવ્યું હતું કે, “AIPMA એ વિવિધ રાજ્યોના MSME-DIs સાથે પ્લાસ્ટિક વેસ્ટ મેનેજમેન્ટ અને રિસાયક્લિંગ ટેક્નૉલૉજી પર જાગૃતિ લાવવા અને અમારા સભ્યોને આગળ લાવવા તેમજ એક્સટેન્ડેડ પ્રોડ્યુસર્સ રિસ્પોન્સિબિલિટી  અને નવી પ્લાસ્ટિક વેસ્ટ મેનેજમેન્ટ પોલિસીને ઝડપી બનાવવા માટે વિવિધ વર્ચ્યુઅલ ઇવેન્ટ્સનું આયોજન કર્યું છે.
AIPMAના ગવર્નિંગ કાઉન્સિલના ચેરમેન શ્રી અરવિંદ મહેતાએ જણાવ્યું હતું કે, “ટકાઉ, પ્લાસ્ટિક વેસ્ટ મેનેજમેન્ટ પ્લાસ્ટિકને નફાકારક રીતે પુનઃપ્રાપ્ત કરવા અને રિસાયકલ કરવાની ક્ષમતા પર આધારિત છે. આ ક્ષેત્રને ઔપચારિક બનાવવા અને રિસાયક્લિંગની ગુણવત્તા અને ક્ષમતા બંનેમાં બહોળા પ્રમાણમાં સુધારો કરવા માટે વિશાળ અવકાશ છે. આ મેગા કોન્ફરન્સ દેશમાં રિસાયક્લિંગ અને વેસ્ટ મેનેજમેન્ટ સેક્ટરમાં MSME માટે ઘણી બિઝનેસ તકો ખોલશે.
SD/GP/MR
સોશિયલ મીડિયા પર અમને ફોલો કરો : @PIBAhmedabad /pibahmedabad1964 /pibahmedabad pibahmedabad1964[at]gmail[dot]com
(Visitor Counter : 210
સૂક્ષ્મ, લઘુ અને મધ્યમ ઉદ્યોગ મંત્રાલય
MSMEની PMEGP યોજના -અંજુ દેવીની આત્મનિર્ભરતાની યાત્રા
અંજુ દેવી બિહારના છે. #PMEGP યોજનાએ તેણીને મધુબની પેઇન્ટિંગમાં ડિપ્લોમા મેળવવામાં મદદ કરી અને તેણીનું એન્ટરપ્રાઇઝ શરૂ કરવા માટે લોન આપી. મધુબની કલા પ્રત્યેના તેમના જુસ્સાને જીવંત રાખીને, તેણીએ તેને આર્થિક લાભમાં ફેરવવાનું અને મૃતઃપ્રાય કલાને પુનર્જીવિત કરવાનું નક્કી કર્યું. આજે, એસએસડી મિથિલા આર્ટ્સ નામના તેણીના એન્ટરપ્રાઇઝે તેણીને માત્ર એક ગૌરવપૂર્ણ ઉદ્યોગસાહસિક જ નથી બનાવ્યા પરંતુ અન્ય ઘણી મહિલાઓને રોજગાર આપીને આત્મનિર્ભર પણ બનાવ્યા છે.
અન્ય મહિલાઓ માટે તેણીનો સંદેશ છે, “એવી પ્રવૃત્તિ પસંદ કરો જે તમને રુચિ આપે, તમને આત્મનિર્ભર બનાવે અને સાથે તમારી આસપાસની અન્ય મહિલાઓને રોજગારી પ્રદાન કરે. સખત મહેનત, દ્રઢતા, ગુણવત્તાયુક્ત આઉટપુટ અને સતત નવીનતા સફળતા તરફ દોરી જશે.”
PMEGP યોજના નાણાકીય અને તાલીમ સહાય પૂરી પાડે છે, MSME અંજુ દેવી અને અન્ય ઘણા લોકો માટે સફળતાનો માર્ગ મોકળો કરે છે.
SD/GP/JD
સોશિયલ મીડિયા પર અમને ફોલો કરો : @PIBAhmedabad /pibahmedabad1964 /pibahmedabad pibahmedabad1964[at]gmail[dot]com
(Visitor Counter : 173
ગૃહ મંત્રાલય
કેન્દ્રીય ગૃહમંત્રી શ્રી અમિત શાહે પ્રધાનમંત્રી શ્રી નરેન્દ્ર મોદીનો રાષ્ટ્રીય ભરતી એજન્સી ની રચનાને મંજૂરી આપવા બદલ આભાર વ્યક્ત કર્યો
“ભારતના યુવાનો માટે મહત્વનો દિવસ”
"પ્રધાનમંત્રી મોદીએ ભરતી પ્રક્રિયામાં પારદર્શિતા અને સરળતાને સુનિશ્ચિત કરીને દેશના યુવાનોને રોજગારી મેળવવાનો યોગ્ય અધિકાર આપ્યો છે"
"એનઆરએની રચના મોદી સરકારે લીધેલ અભૂતપૂર્વ પગલું છે, કારણ કે તે એકસરખી પરિવર્તનશીલ ભરતી પ્રક્રિયા સ્થાપિત કરશે"
"આ પરિવર્તનશીલ સુધારણાથી કોમન એલીજિબિલીટી ટેસ્ટ  દ્વારા કેન્દ્ર સરકારની નોકરીઓ માટે અનેક પરીક્ષાઓની અડચણો દૂર થશે."
"દરેક જિલ્લાના પરીક્ષા કેન્દ્રો દ્વારા, બહુવિધ ભાષાઓમાં ક્સોટી અને 3 વર્ષની સીઇટી સ્કોર માન્યતા, એનઆરએ સમાજના તમામ વર્ગને સમાન તકો પ્રદાન કરશે"
“એકલ કસોટીથી નાણાકીય બોજ ઓછો થશે, જેનાથી ઉમેદવારોને મોટો ફાયદો થશે”
કેન્દ્રીય ગૃહમંત્રી શ્રી અમિત શાહે પ્રધાનમંત્રી શ્રી નરેન્દ્ર મોદીનો આજની મંત્રીમંડળની બેઠકમાં રાષ્ટ્રીય ભરતી એજન્સી ની રચનાને મંજૂરી આપવા બદલ આભાર માન્યો છે. શ્રી અમિત શાહે તેને ભારતના યુવાનો માટે એક સીમાચિહ્ન દિવસ ગણાવતા કહ્યું કે, "આ પરિવર્તનશીલ સુધારણાથી કોમન એલિજિબિલીટી ટેસ્ટ  દ્વારા કેન્દ્ર સરકારની નોકરીઓ માટે આપવી પડતી અનેક પરીક્ષાઓની અડચણો દૂર થશે."
કેન્દ્રીય ગૃહમંત્રીએ કહ્યું કે, “એનઆરએ સમાજના તમામ વર્ગને સમાન તકો આપશે કારણ કે દરેક જિલ્લામાં એક પરીક્ષાનું કેન્દ્ર હશે, પરીક્ષા બહુવિધ ભાષાઓમાં હશે અને સીઈટી સ્કોર 3 વર્ષ માટે માન્ય રહેશે. એક કસોટીથી નાણાકીય ભારણ પણ ઓછું થશે, જેનાથી ઉમેદવારોને મોટો ફાયદો થશે.”
શ્રી અમિત શાહે કહ્યું, “રાષ્ટ્રીય ભરતી એજન્સી એ મોદી સરકાર દ્વારા લેવામાં આવેલ અભૂતપૂર્વ પગલું છે કારણ કે તે એકસરખી પરિવર્તનશીલ ભરતી પ્રક્રિયા સ્થાપિત કરશે. પ્રધાનમંત્રી શ્રી નરેન્દ્ર મોદીજીએ ભરતી પ્રક્રિયામાં પારદર્શિતા અને સરળતાને સુનિશ્ચિત કરીને દેશના નોકરીવાંચ્છુ યુવાનોને તેમનો મળવાપાત્ર અધિકાર આપ્યો છે.”
SD/GP/BT
(Visitor Counter : 110
પ્રધાનમંત્રીનું કાર્યાલય
પ્રધાનમંત્રી શ્રીએ લોકોને નમો એપ પર 28મી ઓગસ્ટ 2022 'મન કી બાત' પર આધારિત ક્વિઝમાં ભાગ લેવા વિનંતી કરી
પ્રધાનમંત્રી શ્રી નરેન્દ્ર મોદીએ લોકોને નમો એપ પર 28 ઓગસ્ટ 2022 'મન કી બાત' પર આધારિત ક્વિઝમાં ભાગ લેવા વિનંતી કરી છે. ક્વિઝ માત્ર બુધવાર 31 ઓગસ્ટ 2022 સુધી સક્રિય રહેશે.
પ્રધાનમંત્રીશ્રીએ ટ્વિટ કર્યું;
"શું તમે આજના એપિસોડ પર આધારિત #MannKiBaat ક્વિઝમાં ભાગ લીધો છે?"
SD/GP/JD
(
પ્રધાનમંત્રીનું કાર્યાલય
રાષ્ટ્રીય શિક્ષણ નીતિ 2020 ભારતમાં શિક્ષણને સમાવિષ્ટ, સંપૂર્ણ, મૂળભૂત અને ભવિષ્યવાદી બનાવવા માટે ઘડવામાં આવી છે: પ્રધાનમંત્રી શ્રી
પ્રધાનમંત્રી શ્રી નરેન્દ્ર મોદીએ રાષ્ટ્રીય શિક્ષણ નીતિ વિશે કેન્દ્રીય શિક્ષણ મંત્રી દ્વારા લખાયેલ એક લેખ શેર કર્યો છે.
કેન્દ્રીય મંત્રી શ્રી ધર્મેન્દ્ર પ્રધાનની X પોસ્ટનો જવાબ આપતા, પ્રધાનમંત્રીએ X પર પોસ્ટ કર્યુ;
"કેન્દ્રીય શિક્ષણ મંત્રી, શ્રી @dpradhanbjp, લખે છે કે કેવી રીતે વ્યાપક રાષ્ટ્રીય શિક્ષણ નીતિ 2020 ભારતમાં શિક્ષણને સમાવિષ્ટ અને સંપૂર્ણ તેમજ મૂળભૂત અને ભવિષ્યવાદી બનાવવા માટે ઘડવામાં આવી છે... વાંચો!"
CB/GP/JD
(
સ્વાસ્થ્ય અને પરિવાર કલ્યાણ મંત્રાલય
કોવિડ-19 રસીકરણ અંગે અપડેટ
રાજ્યો/કેન્દ્રશાસિત પ્રદેશોને 37.43 કરોડથી વધુ રસીના ડોઝ પૂરા પાડવામાં આવ્યા
રાજ્યો/કેન્દ્રશાસિત પ્રદેશો અને ખાનગી હોસ્પિટલો પાસે હજી પણ 1.67 કરોડથી વધુ ડોઝ ઉપલબ્ધ છે, જે આપવાના બાકી છે
કેન્દ્ર સરકાર સમગ્ર દેશમાં કોવિડ-19 રસીકરણની પ્રક્રિયાને ઝડપી બનાવવા માટે અને તેની ઉપલબ્ધતા વધારવા માટે પ્રતિબદ્ધ છે. 21 જૂન, 2021ના રોજ નવા રાષ્ટ્રવ્યાપી કોવિડ-19 રસીકરણ કાર્યક્રમની શરૂઆત થઈ હતી. રસીકરણ અભિયાન અને રસીની ઉપલબ્ધતા સાથે, રાજ્યો તેમજ કેન્દ્રશાસિત પ્રદેશોને રસીકરણ ઉપલબ્ધતાની અગ્રિમ જાણકારી આપીને ઝડપી કરવામાં આવી જેથી રસી અંગે રાજ્ય અને કેન્દ્રશાસિત પ્રદેશ ઉત્તમ યોજના બનાવી શકે અને રસીની સપ્લાઈ ચેઈન સુવ્યવસ્થિત કરી શકાય.
દેશવ્યાપી રસીકરણ અભિયાનના ભાગ રૂપે, ભારત સરકાર રાજ્યો અને કેન્દ્રશાસિત પ્રદેશોને વિના મૂલ્યે કોવિડ-19 રસી આપીને સમર્થન આપી રહી છે. કોવિડ-19 રસીકરણ અભિયાનના સાર્વત્રિકરણના નવા તબક્કામાં, કેન્દ્ર સરકાર દેશમાં રસી ઉત્પાદકો દ્વારા ઉત્પાદિત 75% રસી રાજ્યો અને કેન્દ્રશાસિત કેન્દ્રોને  પહોંચાડશે અને સપ્લાય કરશે.
ભારત સરકારે બધા જ પ્રકારના સ્ત્રોતો દ્વારા રાજ્યો/કેન્દ્રશાસિત પ્રદેશોને 37.43 કરોડ  થી વધુ રસી પૂરી પાડી છે અને બીજા 48,65,110 ડોઝ હજુ ઉપલબ્ધ છે.
તેમાંથી, બગાડ સહિતનો કુલ વપરાશ 35,75,98,947 રસી  થયો છે.
હાલમાં, કોવિડ-19 રસીના 1.67 કરોડ  થી વધુ ડોઝ રાજ્યો અને કેન્દ્રશાસિત પ્રદેશો અને ખાનગી હોસ્પિટલોમાં બાકી છે, જેનું સંચાલન કરવામાં આવશે.
SD/GP/BT
સોશિયલ મીડિયા પર અમને ફોલો કરો : @PIBAhmedabad /pibahmedabad1964 /pibahmedabad pibahmedabad1964[at]gmail[dot]com
(Visitor Counter : 217
સ્વાસ્થ્ય અને પરિવાર કલ્યાણ મંત્રાલય
મંત્રીમંડળે આરોગ્ય અને ચિકિત્સાના ક્ષેત્રમાં સહયોગ અંગે ભારત અને સૂરીનામ વચ્ચેના સમજૂતી કરારને મંજૂરી આપી
પ્રધાનમંત્રી શ્રી નરેન્દ્ર મોદીની અધ્યક્ષતામાં મંત્રીમંડળે આરોગ્ય અને ચિકિત્સાના ક્ષેત્રમાં સહયોગ અંગે ભારત અને સુરીનામ સરકારના આરોગ્ય મંત્રાલય વચ્ચેના સમજૂતી કરારને મંજૂરી આપી દીધી છે.
આ દ્વિપક્ષીય સમજૂતી કરાર ભારતના આરોગ્ય અને પરિવાર કલ્યાણ મંત્રાલય અને સુરીનામ સરકારના આરોગ્ય મંત્રાલય વચ્ચે આરોગ્ય ક્ષેત્રે સંયુક્ત પહેલ અને તકનીકી વિકાસ દ્વારા સહકારને પ્રોત્સાહિત કરશે. તે ભારત અને સુરીનામ વચ્ચે દ્વિપક્ષીય સંબંધોને મજબૂત બનાવશે. તે જાહેર આરોગ્ય પ્રણાલીમાં કુશળતાની આદાન-પ્રદાન અને વિવિધ સંબંધિત ક્ષેત્રોમાં પરસ્પર સંશોધનને પ્રોત્સાહન આપીને આત્મનિર્ભર ભારત  ને પ્રાપ્ત કરવા તરફ દોરી જશે.
મુખ્ય લાક્ષણિકતાઓ:
બંને સરકારો વચ્ચેના સહકારના મુખ્ય ક્ષેત્રોમાં નીચેનાનો સમાવેશ થાય છે:
- તબીબ, અધિકારીઓ, અન્ય આરોગ્ય વ્યવસાયિકો અને નિષ્ણાતોનું વિનિમય અને તાલીમ;
- માનવ સંસાધનોના વિકાસમાં અને આરોગ્ય સંભાળ સુવિધાઓની સ્થાપનામાં સહાય;
- આરોગ્ય ક્ષેત્રમાં માનવ સંસાધનોની ટૂંકા ગાળાની તાલીમ;
- ફાર્માસ્યુટિકલ્સ, તબીબી ઉપકરણો અને સૌંદર્ય પ્રસાધનોનું નિયમન અને તેમાં માહિતીનું વિનિમય;
- ફાર્માસ્યુટિકલ્સમાં વ્યવસાયના વિકાસની તકોને પ્રોત્સાહન;
- સામાન્ય અને આવશ્યક દવાઓની પ્રાપ્તિ અને દવાના પુરવઠાના ઉગમતામાં સહાય;
- આરોગ્ય ઉપકરણો અને ફાર્માસ્યુટિકલ્સ ઉત્પાદનોની પ્રાપ્તિ;
- તમાકુ નિયંત્રણ;
- માનસિક આરોગ્યને પ્રોત્સાહન;
- પ્રારંભિક તપાસ અને ડિપ્રેસનનું સંચાલન
- ડિજિટલ આરોગ્ય અને ટેલિ-દવા; અને
- પરસ્પર નિર્ણય લેવામાં આવી શકે તેવા સહકારના અન્ય કોઈપણ ક્ષેત્ર.
SD/GP/BT
(
સ્વાસ્થ્ય અને પરિવાર કલ્યાણ મંત્રાલય
કોવિડ-19 અપડેટ
રાષ્ટ્રવ્યાપી રસીકરણ અભિયાન અંતર્ગત અત્યાર સુધી 158.04 કરોડ લોકોને રસી આપવામાં આવી
ભારતમાં સક્રિય કેસનું ભારણ 17,36,628 થયું
સક્રિય કેસનું ભારણ હાલમાં 4.62% છે
સાજા થવાનો દર હાલમાં 94.09% નોંધાયો
છેલ્લા 24 કલાકમાં 1,57,421 દર્દીઓ સાજા થયા, કુલ વધીને 3,53,94,882 દર્દીઓ સાજા થયા
છેલ્લા 24 કલાકમાં ભારતમાં 2,38,018 નવા કેસ નોંધાયા
અત્યાર સુધીમાં ઓમિક્રોનના કુલ 8,891 કેસ સામે આવ્યા;ગઈકાલથી તેમાં 8.31 ટકાનો વધારો
દૈનિક પોઝિટિવીટી દર 14.43% પહોંચ્યો
સાપ્તાહિક પોઝિટિવીટી દર હાલમાં 14.92% છે
કુલ 70.54 કરોડ પરીક્ષણો કરવામાં આવ્યા, છેલ્લા ચોવિસ કલાકમાં 16,49,143 ટેસ્ટ કરાયા
SD/GP/NP
સોશિયલ મીડિયા પર અમને ફોલો કરો : @PIBAhmedabad /pibahmedabad1964 /pibahmedabad pibahmedabad1964[at]gmail[dot]com
(Visitor Counter : 170
ઉપરાષ્ટ્રપતિ સચિવાલય
ઉપ-રાષ્ટ્રપતિ દ્વિતીય વિશ્વ હિન્દુ સંમેલનમાં ભાગ લેવા અમેરિકા જશે
નવી દિલ્હી, 06 સપ્ટેમ્બર, 2018
ઉપરાષ્ટ્રપતિ શ્રી એમ. વેંકૈયા નાયડુ દ્વિતીય વિશ્વ હિન્દુ સંમેલનમાં ભાગ લેવા માટે 8-9 સપ્ટેમ્બર, 2018 દરમિયાન અમેરિકા જશે. સંમેલનનું આયોજન 1893માં શિકાગોમાં વિશ્વ ધર્મ સંસદમાં સ્વામી વિવેકાનંદ દ્વારા અપાયેલા ઐતિહાસિક ભાષણની 125મી વર્ષગાંઠના અવસર પર કરવામાં આવ્યું છે.
ઉપરાષ્ટ્રપતિ ગ્રેટર શિકાગોના એક હિન્દુ મંદિરમાં અમેરિકાની 14 તેલુગૂ એસોસિએશન દ્વારા આયોજિત એક કાર્યક્રમમાં પણ ભાગ લેશે. સંમેલન દરમિયાન તેઓ અનેક વૈશ્વિક નેતાઓ સાથે વાતચીત કરશે કે જેઓ આ સંમેલનમાં ભાગ લઈ રહ્યા છે.
J.Khunt/GP
(Visitor Counter : 150
મંત્રીમંડળ
મંત્રીમંડળે યુરોપિયન બેંક ફોર રિકન્સ્ટ્રક્શન એન્ડ ડેવલપમેન્ટ માટે ભારતનાં સભ્યપદની મંજૂરી આપી
પ્રધાનમંત્રી શ્રી નરેન્દ્ર મોદીની અધ્યક્ષતામાં કેન્દ્રિય મંત્રીમંડળે યુરોપિયન બેંક ફોર રિકન્સ્ટ્રક્શન એન્ડ ડેવલપમેન્ટ  માટે ભારતનાં સભ્યપદને મંજૂરી આપી છે.
નાણાં મંત્રાલયનાં આર્થિક બાબતોનાં વિભાગ દ્વારા ઇબીઆરડીનું સભ્યપદ મેળવવા જરૂરી પગલાં હાથ ધરવામાં આવશે.
અસર:
- ઇબીઆરડીનું સભ્યપદ ભારતની આંતરરાષ્ટ્રીય પ્રોફાઇલ વધારશે તથા તેનાં આર્થિક હિતોને પ્રોત્સાહન આપશે. ઇબીઆરડીનાં દેશોની કામગીરી અને ક્ષેત્રની જાણકારી સુલભ કરશે.
- ભારતની રોકાણની તકોને પ્રોત્સાહન મળશે.
- તે ઉત્પાદન, સેવા, ઇન્ફોર્મેશન ટેકનોલોજી અને ઊર્જામાં સહ-ધિરાણની તકો મારફતે ભારત અને ઇબીઆરડી વચ્ચે સહકારનો અવકાશ વધારશે.
- ઇબીઆરડીનાં સભ્ય દેશોની કામગીરીમાં ખાનગી ક્ષેત્રનાં વિકાસ સાથે સંબંધિત મુખ્ય કામગીરી હાથ ધરી શકાશે. સભ્યપદથી ખાનગી ક્ષેત્રનાં વિકાસનાં લાભ માટે ટેકનિકલ સહાય અને ક્ષેત્રીય જાણકારીનો ઉપયોગ કરવામાં ભારતને મદદ મળશે.
- તેનાથી દેશમાં રોકાણનાં વાતાવરણમાં સુધારો કરવામાં મદદ મળશે.
- ઇબીઆરડીનું સભ્યપદ ભારતીય કંપનીઓની સ્પર્ધાત્મક ક્ષમતા વધારશે તથા વ્યાવસાયિક તકો, ખરીદીની કામગીરીઓ, કન્સલ્ટન્સી એસાઇન્મેન્ટ વગેરેની દ્રષ્ટિએ આંતરરાષ્ટ્રીય બજારોની સુલભતા વધારશે.
- તેનાથી એક તરફ ભારતીય વ્યાવસાયિકો માટે નવી ક્ષિતિજો ખુલશે તો બીજી તરફ ભારતીય નિકાસને વેગ મળશે.
- સંવર્ધિત આર્થિક પ્રવૃત્તિઓ રોજગારીનાં સર્જનની સંભવિતતા વધારશે.
- તેનાથી ભારતીય નાગરિકો બેંકમાં રોજગારીની તકો મેળવવા સક્ષમ બનશે.
નાણાકીય અસર:
ઇબીઆરડીનાં સભ્યપદ માટે લઘુતમ પ્રાથમિક રોકાણ અંદાજે €1  મિલિયન યુરો થશે. જોકે આ અંદાજ સભ્યપદ મેળવવા જરૂરી શેરની લઘુતમ સંખ્યા ની ખરીદી કરવાનાં ભારતનાં નિર્ણય પર આધારિત છે. જો ભારત બેંકનાં શેર વધારે સંખ્યામાં ખરીદે, તો નાણાકીય પરિણામો વધારે મળી શકે છે. આ તબક્કે મંત્રીમંડળે સૈદ્ધાંતિક રીતે બેંકમાં જોડાવા માટે શેર ખરીદવાની મંજૂરી આપી છે.
પૃષ્ઠભૂમિ
"યુરોપિયન બેંક ફોર રિકન્સ્ટ્રક્શન એન્ડ ડેવલપમેન્ટ "નું સભ્યપદ મેળવવા સાથે સંબંધિત મુદ્દો સરકારની વિચારણા હેઠળ હતો. છેલ્લાં થોડાં વર્ષોમાં દેશની પ્રભાવશાળી આર્થિક વૃદ્ધિ અને આંતરરાષ્ટ્રીય રાજકારણમાં દેશનો દબદબો વધવાથી ભારતે વિશ્વ બેંક, એશિયન ડેવલપમેન્ટ બેંક  અને આફ્રિકન ડેવલપમેન્ટ બેંક જેવી મલ્ટિ-લેટરલ ડેવલપમેન્ટ બેંકો  સાથે જોડાણ ઉપરાંત આંતરરાષ્ટ્રીય વિકાસલક્ષી ક્ષેત્રમાં તેની હાજરી વધારવી જોઈએ તેવો ઉચિત વિચાર કર્યો હતો. આ પૃષ્ઠભૂમિમાં એશિયન ઇન્ફ્રાસ્ટ્રક્ચર ઇન્વેસ્ટમેન્ટ બેંક  અને ન્યૂ ડેવલપમેન્ટ બેંક માં જોડાવાનો નિર્ણય અગાઉ લેવાયો હતો.
NP/J.khunt/GP/RP
(Visitor Counter : 57
પ્રધાનમંત્રીનું કાર્યાલય
02 નવેમ્બર, 2018ના રોજ પ્રધાનમંત્રી એમએસએમઈ ક્ષેત્ર માટે મુખ્ય સહયોગ અને પ્રચાર કાર્યક્રમનો શુભારંભ કરશે
પ્રધાનમંત્રી શ્રી નરેન્દ્ર મોદી તા. 02 નવેમ્બર, 208ના રોજ નવી દિલ્હીમાં વિજ્ઞાન ભવન ખાતે સૂક્ષ્મ, લઘુ તથા મધ્યમ કદનાં ઉદ્યોગો  માટે કેન્દ્ર સરકારના સહયોગ અને પ્રચાર કાર્યક્મનો પ્રારંભ કરશે.
દિલ્હીના કાર્યક્રમની સમાંતર આ પ્રકારના શુભારંભ કાર્યક્રમો દેશનાં 100 સ્થળોએ યોજવામાં આવશે, જેમાં કેન્દ્ર અને રાજ્ય સરકારના મંત્રીઓ ઉપસ્થિત રહેશે. આ તમામ સ્થળો દિલ્હી ખાતેના મુખ્ય સમારોહ સાથે જોડાયેલાં રહેશે. મુખ્ય સમારોહમાં પ્રધાનમંત્રી વિશેષ સંબોધન કરશે. તેઓ MSME ક્ષેત્રને સ્પર્શતી કેટલીક બાબતો અંગે વાત કરશે તેવી અપેક્ષા છે.
તાજેતરના વર્ષોમાં કેન્દ્ર સરકાર MSME ક્ષેત્રને વધુ અગ્રતા આપી રહી છે. આ સહયોગ અને આગળ વધવા માટેના કાર્યક્રમ હવે પછીના 100 દિવસો સુધી ચાલુ રહેશે અને તેમા સમગ્ર દેશને આવરી લેવામાં આવશે. જે આ ક્ષેત્ર માટે થઈ રહેલા પ્રયાસોમાં આ પ્રકારના કાર્યક્રમો વડે એકરૂપતા લાવવાનો પ્રયાસ કરાશે અને આ કાર્યક્રમને મિશન મોડમાં હાથ ધરવામાં આવશે. તેનુ કેન્દ્ર અને રાજ્ય સરકારોના વરિષ્ઠ અધિકારીઓ મારફતે સતત મોનિટરીંગ થતુ રહેશે.
આ પ્રસંગે હાજર રહેનારા મહાનુભવોમાં કેન્દ્ર સરકારના નાણાં અને કૉર્પોરેટ બાબતોના મંત્રી શ્રી અરૂણ જેટલી તથા કેન્દ્ર સરકારના સૂક્ષ્મ, લઘુ તથા મધ્યમ ઉદ્યોગો  રાજ્ય મંત્રી શ્રી ગિરીરાજ સિંહનો સમાવેશ થાય છે.
RP
(Visitor Counter : 229
PIB Headquarters
કોવિડ-19 અંગે PIBનું દૈનિક બુલેટિન
- રાષ્ટ્રવ્યાપી રસીકરણ અભિયાન અંતર્ગત અત્યાર સુધી 70 કરોડ લોકોને રસી આપવામાં આવી
- છેલ્લા 24 કલાકમાં 1.13 કરોડથી વધુ રસીનાં ડોઝ આપવામાં આવ્યા
- છેલ્લા 24 કલાકમાં ભારતમાં 31,222 નવા કેસ નોંધાયા
- સક્રિય કેસ કુલ કેસનાં 1.19% થયા
- ભારતમાં સક્રિય કેસનું ભારણ 3,92,864 થયું
- સાજા થવાનો દર હાલમાં 97.48% નોંધાયો
- છેલ્લા 24 કલાકમાં 42,942 દર્દીઓ સાજા થયા, કુલ વધીને 3,22,24,937 દર્દીઓ સાજા થયા
- સાપ્તાહિક પોઝિટિવીટી દર છેલ્લા 74 દિવસથી 3% કરતા ઓછો થઈ ગયો છે, હાલમાં 2.56% છે
- દૈનિક પોઝિટિવીટી દર 2.05% પહોંચ્યો, છેલ્લા 8 દિવસથી 3% કરતા ઓછો
- કુલ 53.31 કરોડ પરીક્ષણો કરવામાં આવ્યા
#Unite2FightCorona#IndiaFightsCorona
PRESS INFORMATION BUREAU
MINISTRY OF INFORMATION & BROADCASTING
GOVERNMENT OF INDIA
કોવિડ-19 અપડેટ
વિગત: https://pib.gov.in/PressReleasePage.aspx?PRID=1752719
કોવિડ-19 રસીકરણ અપડેટ
વિગત: https://pib.gov.in/PressReleasePage.aspx?PRID=1752707
કોવિડ -19 રસીકરણ અભિયાન જન આંદોલન બનવું જોઈએ: ઉપરાષ્ટ્રપતિ
વિગત: https://pib.gov.in/PressReleasePage.aspx?PRID=1752774
ડબલ્યુએચઓ એસઈએઆરઓમાં ભારત
વિગત: https://pib.gov.in/PressReleseDetail.aspx?PRID=1752822
કેવીઆઈસીએ ગોવામાં નવ કોવિડ-પ્રભાવિત મહિલાઓને સ્વ-રોજગાર પ્રદાન કરીને મદદ કરી
વિગત: https://pib.gov.in/PressReleasePage.aspx?PRID=1752824
Important Tweets
SD/GP/JD
સોશિયલ મીડિયા પર અમને ફોલો કરો : @PIBAhmedabad /pibahmedabad1964 /pibahmedabad pibahmedabad1964[at]gmail[dot]com
(Visitor Counter : 165
સ્વાસ્થ્ય અને પરિવાર કલ્યાણ મંત્રાલય
ભારતનું સંચિત કોવિડ-19 રસીકરણ કવરેજ લગભગ 196.77 કરોડને પાર
12-14 વર્ષની વય જૂથ માટે 3.61 કરોડથી વધુ રસીના ડોઝ આપવામાં આવ્યા છે
ભારતમાં સક્રિય કેસનું ભારણ તાજેતરમાં 88,284
છેલ્લા 24 કલાકમાં 17,336 દૈનિક નવા કેસ નોંધાયા
સાજા થવાનો દર હાલમાં 98.59%
સાપ્તાહિક પોઝિટિવિટી દર 3.07%
આજે સવારે 7 વાગ્યા સુધીના કામચલાઉ અહેવાલો મુજબ ભારતનું COVID-19 રસીકરણ કવરેજ 196.77 Cr  ને વટાવી ગયું છે. આ 2,54,91,739 સત્રો દ્વારા હાંસલ કરવામાં આવ્યું છે.
12-14 વર્ષની વય જૂથ માટે કોવિડ-19 રસીકરણ 16 માર્ચ, 2022ના રોજ શરૂ કરવામાં આવ્યું હતું. અત્યાર સુધીમાં, 3.61 કરોડ  થી વધુ કિશોરોને COVID-19 રસીના પ્રથમ ડોઝ સાથે આપવામાં આવ્યા છે. તેવી જ રીતે, 18-59 વર્ષની વય જૂથ માટે કોવિડ-19 સાવચેતી ડોઝ એડમિનિસ્ટ્રેશન પણ 10મી એપ્રિલ,2022 થી શરૂ થયું.
આજે સવારે 7 વાગ્યા સુધીના કામચલાઉ અહેવાલ મુજબ સંચિત આંકડાના વિભાજનમાં નીચેનાનો સમાવેશ થાય છે:
|
|
સંચિત વેક્સિન ડોઝ કવરેજ
|
|
HCWs
|
|
પ્રથમ ડોઝ
|
|
1,04,08,560
|
|
બીજો ડોઝ
|
|
1,00,59,858
|
|
સાવચેતી ડોઝ
|
|
55,92,724
|
|
FLWs
|
|
પ્રથમ ડોઝ
|
|
1,84,22,707
|
|
બીજો ડોઝ
|
|
1,76,17,764
|
|
સાવચેતી ડોઝ
|
|
98,60,147
|
|
12-14 વર્ષ સુધીનું વય જૂથ
|
|
પ્રથમ ડોઝ
|
|
3,61,10,152
|
|
બીજો ડોઝ
|
|
2,20,43,359
|
|
15-18 વર્ષ સુધીનું વય જૂથ
|
|
પ્રથમ ડોઝ
|
|
6,02,28,410
|
|
બીજો ડોઝ
|
|
4,81,52,150
|
|
18 થી 44 વર્ષ સુધીનું વય જૂથ
|
|
પ્રથમ ડોઝ
|
|
55,80,26,045
|
|
બીજો ડોઝ
|
|
49,93,71,367
|
|
સાવચેતી ડોઝ
|
|
22,98,086
|
|
45 થી 59 વર્ષ સુધીનું વય જૂથ
|
|
પ્રથમ ડોઝ
|
|
20,34,07,175
|
|
બીજો ડોઝ
|
|
19,29,99,021
|
|
સાવચેતી ડોઝ
|
|
22,37,870
|
|
60 વર્ષથી વધુ ઉંમરના લાભાર્થી
|
|
પ્રથમ ડોઝ
|
|
12,72,22,912
|
|
બીજો ડોઝ
|
|
12,05,22,287
|
|
સાવચેતી ડોઝ
|
|
2,31,52,623
|
|
સાવચેતી ડોઝ
|
|
4,31,41,450
|
|
કુલ
|
|
1,96,77,33,217
સતત ડાઉનવર્ડ ટ્રેન્ડને પગલે, ભારતનો સક્રિય કેસલોડ આજે ઘટીને 88,284 થયો છે. દેશના કુલ પોઝિટિવ કેસના 0.20% સક્રિય કેસ છે.
પરિણામે, ભારતનો રિકવરી રેટ 98.59% છે. છેલ્લા 24 કલાકમાં 13,029 દર્દીઓ સ્વસ્થ થયા છે અને સાજા થયેલા દર્દીઓની કુલ સંખ્યા  હવે 4,27,49,056 છે.
છેલ્લા 24 કલાકમાં 17,336 નવા કેસ નોંધાયા છે.
છેલ્લા 24 કલાકમાં કુલ 4,01,649 કોવિડ-19 ટેસ્ટ કરવામાં આવ્યા હતા. ભારતે અત્યાર સુધીમાં 85.98 કરોડ થી વધુ સંચિત પરીક્ષણો કર્યા છે.
સાપ્તાહિક અને દૈનિક સકારાત્મક દરોમાં પણ સતત ઘટાડો જોવા મળ્યો છે. દેશમાં સાપ્તાહિક સકારાત્મકતા દર હાલમાં 3.07% છે અને દૈનિક સકારાત્મકતા દર 4.32% હોવાનું નોંધાયું છે.
SD/GP/NP
સોશિયલ મીડિયા પર અમને ફોલો કરો : @PIBAhmedabad /pibahmedabad1964 /pibahmedabad pibahmedabad1964[at]gmail[dot]com
(Visitor Counter : 148